Magyar Meteorológiai Társaság

**JEGYZŐKÖNYV**

rendkívüli közgyűlés, 2020. szeptember 10. 13:00

ismételt rendkívüli közgyűlés 2020. szeptember 10. 13:30

1024 Budapest, Kitaibel Pál u. 1. (Országos Meteorológiai Szolgálat, Díszterem)

A 13:00 órától kezdődő választmányi ülésen bejelentkezett tagok száma nem érte el a taglétszám 50%+1 főt, így a rendkívüli közgyűlés ülése nem volt határozatképes~~.~~ Az ismételt rendkívüli közgyűlés 13:15 perckor vette kezdetét.

A közgyűlés tagjai egyhangúan elfogadták jegyzőkönyvvezetőnek Fejes Edinát, jegyzőkönyv-hitelesítő személynek pedig Darányi Mariannt és László Elemért.

**Napirendi pontok**

1. Megnyitó, a jegyzőkönyvvezető és a hitelesítők felkérése
2. A Választmány 2020. június 11-i határozata a főtitkári beszámoló és a közhasznúsági jelentés elfogadásáról
3. A Választmány 2020. június 11-i határozata az Ellenőrző Bizottsági jelentéséről
4. A Választmány 2020. június 11-i határozata a Társaság 2020. évi pénzügyi tervéről
5. A Társasági díjak (*Steiner Lajos Emlékérem, Hegyfoki Kabos Emlékérem, Szakirodalmi nívódíj, Berényi Dénes Emlékdíj, Róna Zsigmond Alapítvány kamata*) átadása
6. Egyebek
7. Közgyűlés bezárása

1.Megnyitó, a jegyzőkönyvvezető és a hitelesítők felkérése

Dunkel Zoltán megnyitóbeszédében köszöntötte az ülésen résztvevő tagokat, melyet követően a választmány ülése egyhangúan elfogadta az előzetesen meghirdetett napirendi pontokat, a jegyzőkönyvvezető személyét és a jegyzőkönyv hitelesítőit.

2.A Választmány 2020. június 11-i határozata a főtitkári beszámoló és a közhasznúsági jelentés elfogadásáról

Németh Ákos megtartotta beszámolóját, melyet csatolunk.

* A 2019-es évet az MMT pozitív mérleggel zárta; mivel rendezvények nem voltak, pénzt nem költöttünk erre.
* Civil alapot nem pályázott meg az MMT, de az MTA-tól 150 000 Ft támogatást kapott a Társaság.
* Tájékoztatott a szakmai munkáról, melyet a Főtitkár nagyon aktívnak ítélt meg. Többek között kiemelte
* az Éghajlati Osztály minikonferenciáit, Hegyfoki Kabos Emlékülést;
* a szombathelyi csoport „Tanítványaink a katedrán” programot;
* a Távérzékelési Szakosztály ünnepi ülést szervezett Tänczer Tibor 85 éves születésnapja, illetve a „Radarmeteorológiai 50 éves évfordulója” alkalmából;
* Eötvös Loránd halálának 100. évfordulója alkalmából emlékülés;
* Légkördinamikai Szakosztály szervezésében ECMWF Továbbképzés;
* Extra kiadásként jelentkezett a Péczely-emléktábla elkészítésére adott támogatás.
* 1 millió Ft támogatást kapott az MMT az Agrárminisztériumtól az Orvosmeteorológiai konferencia megszervezésére.
* A Szőlő és Klíma valamint az Orvosmeteorológiai konferencia és a Vándorgyűlés járványhelyzet miatt elmarad.

A Közgyűlés szavazás útján egyhangúlag elfogadta a beszámolót és a közhasznúsági jelentést.

3. A Választmány 2020. június 11-i határozata az Ellenőrző Bizottsági jelentéséről

Nagy József által összeállított **Ellenőrző Bizottság Jelentését** Németh Ákos nem olvasta fel, de bárki hozzájut, aki el szeretné olvasni.

* Kiemelte, hogy megoldást kell találni a tagdíj fizetési fegyelem erősítésére. A 2019-es évet alapul véve a betervezett tagdíj összege~~t~~ megközelítőleg 200 000 Ft-tal lett alul becsülve.
* Díjazás a területi képviselőknek.
* 2020-ban megújul a honlap.
* A Bizottság tagjai elfogadták a jelentést.

A Közgyűlés szavazás útján egyhangúlag elfogadta a jelentést.

4. A Választmány 2020. június 11-i határozata a Társaság 2020. évi pénzügyi tervéről

A Közgyűlés szavazás útján egyhangúlag elfogadta a pénzügyi tervet.

5.A Társasági díjak (Steiner Lajos Emlékérem, Hegyfoki Kabos Emlékérem, Szakirodalmi nívódíj, Berényi Dénes Emlékdíj, Róna Zsigmond Alapítvány kamatai) átadása

Dunkel Zoltán és Németh Ákos, a Társaság elnöke és főtitkára ünnepélyes keretek között átadták a díjakat.

Steiner Lajos Emlékérem

Díjazott: Ihász István, aki nem vett részt a közgyűlésen, neki később kerül átadásra.

Hegyfoky Kabos Emlékérem

Díjazott: dr. Lakatos Mónika, aki a karantén miatt nem vehette át személyesen a díjat

Berényi Dénes Emlékdíj

Díjazott: Fodor Nándor

Szakirodalmi Nívódíj

Díjazott: dr. Gelencsér András

Róna Zsigmond Alapítvány

Díjazott: Zsebeházi Gabriella

6. egyebek

- Lépp Ildikó elhunyt, 89 éves volt.

- Steiner Lajos sírja megsemmisült a budafoki temetőben. Dunkel Zoltán elnök felvette a kapcsolatot az Önkormányzattal, hogy emléktáblát helyezhessen el az MMT a kápolna falán. A kérést visszautasították.

- Az EMS éves közgyűlésén (video konferenciáján) Dunkel Zoltán az MMT, Németh Ákos az OMSZ képviseletében vett részt.

Budapest, 2020. szeptember 10.

|  |  |  |
| --- | --- | --- |
|  |  |  |
| Dunkel Zoltán dr.  elnök |  | Fejes Edina  jegyzőkönyvvezető |
|  |  |  |
| Darányi Mariann  jegyzőkönyv-hitelesítő |  | László Elemér  jegyzőkönyv-hitelesítő |

Melléklet: jelenlévők névsora

a díjakra jelöltek méltatása

2019-es Pénzügyi Beszámoló

Ellenőrző Bizottság Jelentés